REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

07 Broj: 06-971/15

16. april 2015. godine

B e o g r a d

ODBOR ZA EVROPSKE INTEGRACIJE

Odbor za pravosuđe, državnu upravu i lokalnu samoupravu je, na 37. sednici održanoj 16. aprila 2015. godine, razmotrio Nacrt akcionog plana za pregovore sa Evropskom unijom za Poglavlje 23, koji je Narodnoj skupštini u ime Pregovaračke grupe za Poglavlje 23 uputio ministar pravde (broj 06-971/15, od 9. aprila 2015. godine).

Sednici je, kao predstavnik Ministarstva pravde, prisustvovala Biljana Pavlović, državni sekretar u Ministarstvu pravde.

Na osnovu člana 51. Poslovnika Narodne skupštine, shodno tački 3. Odluke o postupku razmatranja predloga pregovaračke pozicije u procesu pregovora o pristupanji Republike Srbije Evropskoj uniji, Odbor za pravosuđe, državnu upravu i lokalnu samoupravu podnosi

IZVEŠTAJ

Odbor za pravosuđe, državnu upravu i lokalnu samoupravu je odlučio da predloži Odboru za evropske integracije da da pozitivno mišljenje o Nacrtu akcionog plana za Poglavlje 23.

Za izvestioca Odbora na sednici Odbora za evropske integracije određen je Petar Petrović, predsednik Odbora.

PREDSEDNIK

Petar Petrović